Iisraeli õhuvägi

Iisraeli õhuvägi (heebrea keeles זְרוֹעַ הָאֲוִיר וְהֶחָלָל, Zroa HaAvir VeHahalal; inglise keeles Israeli Air Force, IAF) on Iisraeli Kaitsejõudude õhu- ja kosmosevägi. See asutati 28. mail 1948, kaks nädalat pärast Iisraeli iseseisvusdeklaratsiooni väljakuulutamist. Iisraeli õhuväe ülem on 2024. aasta seisuga aluf Tomer Bar. Iisraeli õhuvägi asutati tuginedes annetatud ja riigistatud eralennukeid ning teisest maailmasõjast üle jäänud sõjalennukeid. Hiljem hangiti veel sõjalennukeid, nagu Boeing B-17 Flying Fortress, Bristol Beaufighter, de Havilland Mosquito ja P-51 Mustang. Iisraeli õhuväel oli tähtis roll 1956. aasta Suessi kriisis kui operatsiooniga Kadesh lennutati Mitla mäekurusse dessantväelasi. Aastal 1967 toimund kuuepäevase sõja esimesel päeval õnnestus Iisraeli õhuväel hävitada suur osa vaenlaste õhuvägedest ning ülejäänud sõjaks õhuülekaal saavutada. Veidi pärast kuuepäevase sõja lõppu alustas Egiptus nn kurnamissõja, mille käigus pommitas Iisraeli õhuvägi sihtmärke sügaval vaenlase territooriumil. Aastal 1973 puhkes Yom Kippuri sõda ning Egiptuse ja Süüria vägede edusammud sundisid Iisraeli õhuväge hülgama üksikasjalikke plaane vastase õhutõrje hävitamiseks. Hoolimata vastase raketirünnakutest ja õhutõrjest suudeti pakkuda maaväele piisavalt tuge, et sõja kulg Iisraeli kasuks pöörata. Pärast Yom Kippuri sõda on enamik Iisraeli õhuväe õhukitest saadud Ameerika Ühendriikidelt, nende hulka kuuluvad näiteks Douglas A-4 Skyhawk, McDonnell Douglas F-4 Phantom II, McDonnell Douglas F-15 Eagle, General Dynamics F-16 Fighting Falcon ja Lockheed Martin F-35 Lightning II. Iisraelis on toodetud lennukeid IAI Nesher ja IAI Kfir. Juunis 1981 kasutati hävitajaid F-15 ja F-16, et operatsiooniga Opera hävitada Iraagi tuumarajatised. Juunis 1982 hävitati operatsiooniga Mole Cricket 19 Süüria õhutõrje Liibanonis. Oktoobris 1985 pommitati kättemaksuks Küprosel toimunud terrorirünnaku eest Palestiina Vabastusorganisatsiooni peakorterit Tunises. Aastal 1991 viidi läbi operatsioon Saalomon, millega toodi Etioopiast Iisraeli seal elanud juudid. Aastatel 1993 ja 1996 viidi Ḩizb Allāhi vastu läbi operatsioonid Vastutus ja Viihma Viinamarjad. Aastal 2007 hävitati operatsiooniga Orchard väidetavad Süüria tuumareaktorid. Veel on osa võetud 2006. aasta Iisraeli-Liibanoni konfliktist, operatsioonist Sulatina, 2012. aasta Gaza sõjast, 2014. aasta Gaza sõjast, 2021. aasta Iisraeli-Palestiina kriisist ja Iisraeli sissetungist Gaza sektorisse. Tuumarelvad ja Iisrael Teise maailmasõja järgsed õhk-õhk lahingukaotused Talpioti programm International Institute for Strategic Studies (15. veebruar 2023). The Military Balance 2023. London: Routledge. Lk 331. ISBN 9781032508955. Hoyle, Craig (2023). "World Air Forces 2024". FlightGlobal. Vaadatud 7. märtsil 2024. Mahnaimi, Uzi (september 16, 2007). "Israelis 'blew apart Syrian nuclear cache'". The Sunday Times. London, UK. Originaali arhiivikoopia seisuga märts 8, 2018. Vaadatud juulil 13, 2008. Amir, Amos. Brig Gen. Fire in the Sky : Flying in Defence of Israel. Pen & Sword Aviation (2005). ISBN 1-84415-156-5 Aloni, Shlomo. "The Last of the Wooden Wonders: The DH Mosquito in Israeli Service". Air Enthusiast, No. 83, September–October 1999, pp. 30–51. ISSN 0143-5450 Cull, Brian and Aloni, Shlomo, with Nicolle, David. Spitfires Over Israel. Grubb Street (1994). ISBN 0-948817-74-7 Cull, Brian and Aloni, Shlomo, with Nicolle, David. Wings Over Suez. Grubb Street (1996). ISBN 1-898697-48-5 Romm, Giora. Major Gen. Solitary: The Crash, Captivity and Comeback of an Ace Fighter Pilot. Black Irish (2014). ISBN 978-1-936891-28-3 Spector, Iftach. Brig Gen. Loud and Clear : The Memoir of an Israeli Fighter Pilot. Zenith Press (2009). ISBN 978-07603-3630-4